CELEX: 32017R2056
Language: bg
Date: 2017-08-22 00:00:00
Title: Делегиран регламент (ЕС) 2017/2056 на Комисията от 22 август 2017 година за изменение на Делегиран регламент (ЕС) № 522/2014 за допълване на Регламент (ЕС) № 1301/2013 на Европейския парламент и на Съвета по отношение на подробните правила за принципите за подбор и управление на иновативните действия в сферата на устойчивото градско развитие, които ще бъдат подкрепяни по линия на Европейския фонд за регионално развитие

11.11.2017   
            
            
               BG
            
            
               Официален вестник на Европейския съюз
            
            
               L 294/26
            
         ДЕЛЕГИРАН РЕГЛАМЕНТ (ЕС) 2017/2056 НА КОМИСИЯТА
   от 22 август 2017 година
   за изменение на Делегиран регламент (ЕС) № 522/2014 за допълване на Регламент (ЕС) № 1301/2013 на Европейския парламент и на Съвета по отношение на подробните правила за принципите за подбор и управление на иновативните действия в сферата на устойчивото градско развитие, които ще бъдат подкрепяни по линия на Европейския фонд за регионално развитие
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1301/2013 на Европейския парламент и на Съвета от 17 декември 2013 г. относно Европейския фонд за регионално развитие и специални разпоредби по отношение на целта „Инвестиции за растеж и работни места“, и за отмяна на Регламент (ЕО) № 1080/2006 (1), и по-специално член 8, параграф 3 от него,
   като има предвид, че:
   
               (1)
            
            
               В Делегиран регламент (ЕС) № 522/2014 на Комисията (2) се предвижда иновативните действия в градската среда да се изпълняват в рамките на максимален период от три години. Независимо от това, може да е необходим по-продължителен период, за да се даде възможност на градските власти всестранно да оценят различните аспекти на предложените иновативни решения, да получат резултати и да гарантират прехвърляемостта на решенията към другите градски власти в Съюза.
            
         
               (2)
            
            
               С цел да се осигури достатъчно време за цялостното внедряване на комплексните иновативни решения, така че иновативните действия да реализират цялата си потенциална добавена стойност, срокът, определен за целта в Делегиран регламент (ЕС) № 522/2014, съответно следва да се удължи с една година.
            
         
               (3)
            
            
               Поради това Делегиран регламент (ЕС) № 522/2014 следва да бъде съответно изменен.
            
         
               (4)
            
            
               С цел да се гарантира прилагането на изменението на Делегиран регламент (ЕС) № 522/2014 в контекста на следващата покана за представяне на проекти, планирана за декември 2017 г., настоящият регламент следва да влезе в сила в деня след деня на публикуването му,
            
         ПРИЕ НАСТОЯЩИЯ РЕГЛАМЕНТ:
   Член 1
   В член 2 от Делегиран регламент (ЕС) № 522/2014 параграф 6 се заменя със следното:
   
      „6.   Всяко иновативно действие се изпълнява в рамките на максимален период от четири години.“
   
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 22 август 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 347, 20.12.2013 г., стр. 289.
   
      (2)  Делегиран регламент (ЕС) № 522/2014 на Комисията от 11 март 2014 г. за допълване на Регламент (ЕС) № 1301/2013 на Европейския парламент и на Съвета по отношение на подробните правила за принципите за подбор и управление на иновативните действия в сферата на устойчивото градско развитие, които ще бъдат подкрепяни по линия на Европейския фонд за регионално развитие (ОВ L 148, 20.5.2014 г., стр. 1).